सावधान! कोरोना की दूसरी लहर ने लिया प्रचंड रूप, एक दिन में मिले 93 हजार से ज्यादा नए मरीज
Coronavirus Cases in India: आज सुबह स्वास्थ्य मंत्रालय द्वारा जारी किए गए आंकड़ों के मुताबिक, देश में पिछले 24 घंटों में कोरोना संक्रमण के 93 हजार 249 नए मरीज सामने आए हैं। इस समय अवधि में 60 हजार 048 मरीज कोरोना को मात देने में भी सफल रहे हैं लेकिन 513 लोगों की जान इस बीमारी ने ली है।
नई दिल्ली. देश में कोरोना वायरस की दूसरी लहर प्रचंड रूप लेती दिखाई दे रही है। पिछले 24 घंटों में भारत में कोरोना संक्रमण के 93 हजार से ज्यादा मामले सामने आए हैं औऱ 500 से ज्यादा लोगों की मौत हो गई है। आज सुबह स्वास्थ्य मंत्रालय द्वारा जारी किए गए आंकड़ों के मुताबिक, देश में पिछले 24 घंटों में कोरोना संक्रमण के 93 हजार 249 नए मरीज सामने आए हैं। इस समय अवधि में 60 हजार 048 मरीज कोरोना को मात देने में भी सफल रहे हैं लेकिन 513 लोगों की जान इस बीमारी ने ली है।स्वास्थ्य मंत्रालय द्वारा आज जारी किए गए आकंड़ों के मुताबिक, देश में कोरोना संक्रमण के कुल मामले बढ़कर 1 करोड़ 24 लाख 85 हजार 509 हो गए हैं। इन मामलों में से 1 करोड़ 16 लाख 29 हजार 289 लोग इस बीमारी को मात देने में सफल रहे हैं। इस वक्त में देश में कोरोना के एक्टिव मामलों की संख्या 6 लाख 91 हजार 597 है जबकि मरने वालों की संख्या बढ़कर 1 लाख 64 हजार 623 हो गई है। स्वास्थ्य मंत्रालय द्वारा जानकारी दी गई कि अबतक देश में कुल 7 करोड़ 59 लाख 79 हजार 651 लोगों को कोरोना वैक्सीन दी जा चुकी है।आइए आपको बताते हैं आपके राज्य में कोरोना के कितने मामले हैं।